इसलिए जब पुलिस की नौकरी के बारे में एक पुलिस वाले की किताब दिखी तो उसे पढ़ने की सहज उत्सुकता मन में जागी। ये किताब थी सतीश चंद्र पांडे की लिखी दौरान -ए- तफ़तीश। तो इससे पहले इस पुस्तक की विस्तार से चर्चा करूँ, पहले कुछ बातें सतीश चंद्र पांडे जी के बारे में। पांडे जी 1953 में आई पी एस में चुने गए और उत्तर प्रदेश काडर में नियुक्त हुए। छह जि़लों में पुलिस का बुनियादी काम करने के आलावा वे 1985 के विख्यात विधानसभा चुनावों के समय पंजाब के डीजीपी और फिर सीआरपीएफ के डीजी बनाए गए।